अभिषेक के घर वाले रिश्ता लेकर आए तब पता चला; शादी में आया था 6-7 करोड़ का खर्चा
Aishwarya Rai Abhishek Bachchan Wedding Anniversary Special Story. अभिषेक बच्चन और ऐश्वर्या राय बच्चन आज शादी की 16वीं सालगिरह मना रहे हैं। दोनों ने 20 अप्रैल 2007 को शादी की थी।  शादी बच्चन फैमिली के बंगले 'प्रतीक्षा' में हुई जबकि रिसेप्शन ताज होटल में हुआ था।
अभिषेक बच्चन और ऐश्वर्या राय बच्चन आज शादी की 16वीं सालगिरह मना रहे हैं। दोनों ने 20 अप्रैल 2007 को शादी की थी। शादी बच्चन फैमिली के बंगले 'प्रतीक्षा' में हुई जबकि रिसेप्शन ताज होटल में हुआ था। अभिषेक ने ऐश्वर्या को अमेरिका में प्रपोज किया था।
ऐश्वर्या उस वक्त ये नहीं जानती थीं कि रोका सेरेमनी क्या होती है। ऐश्वर्या ने एक इंटरव्यू में कहा था कि अभिषेक के प्रपोज करने के बाद मामला तुरंत रोका कराने पर आ गया। ऐश्वर्या चूंकि साउथ इंडियन हैं इसलिए उन्हें रोका का कॉन्सेप्ट पता नहीं था। बाद में दोनों फैमिली के लोग मिले और शादी की बात पक्की हुई।
अभिषेक के घर वाले तुरंत मिलने चले आए
अभिषेक ने ऐश्वर्या को फिल्म गुरु के प्रीमियर पर प्रपोज किया था। ऐश्वर्या ने अभिषेक के प्रपोजल को झट से स्वीकार कर लिया था। प्रपोज करने के तुरंत बाद अभिषेक के घर से ऐश्वर्या के यहां कॉल गया।
ऐश्वर्या ने 2019 में फिल्मफेयर को दिए एक इंटरव्यू में कहा, 'मुझे नहीं पता था कि रोका सेरेमनी जैसी कुछ चीज होती है। हम साउथ इंडियन हैं इसलिए इस कॉन्सेप्ट के बारे में कुछ भी पता नहीं था। अचानक उनके घर से हमारे यहां कॉल आया कि हम लोग मिलने आ रहे हैं। मेरे पिताजी भी उस वक्त शहर से बाहर थे, उन्हें आने में कम से कम एक दिन का वक्त लगता।'
ऐश्वर्या ने मां से रोका के बारे में पूछा
ऐश्वर्या ने आगे कहा, 'अभिषेक ने मुझसे कहा कि हम लोग आ रहे हैं और अब मैं पापा (अमिताभ बच्चन) को मना नहीं कर सकता। वो लोग शाम में घर आ गए, वे सभी लोग काफी इमोशनल थे। मैंने अपनी मम्मी से कहा कि क्या इंगेजमेंट को ही रोका कहते हैं। सब कुछ काफी जल्दी-जल्दी हो रहा था।'
6 से 7 करोड़ तक आया था शादी का खर्च, ऐश्वर्या ने पहनी थी 75 लाख की साड़ी
अभिषेक और ऐश्वर्या की शादी बच्चन फैमिली के बंगले प्रतीक्षा में हुई और रिसेप्शन ताज होटल में हुआ था। शादी के वक्त ऐश्वर्या राय 33 साल की थीं जबकि अभिषेक की उम्र 31 साल थी। ये शादी उस वक्त फिल्म इंडस्ट्री की सबसे शाही शादियों में एक थी। रिपोर्ट्स की माने तो इस शादी में करीब 6 से 7 करोड़ का खर्चा आया था।
ऐश्वर्या ने शादी के लिए कांजीवरम की साड़ी पहनी थी जो उस वक्त 75 लाख रुपए की थी। इस शादी में अजय देवगन, काजोल, प्रीति जिंटा और करण जौहर सहित कई सेलिब्रिटीज शामिल हुए थे। वहीं मुलायम सिंह यादव, सुब्रत राय सहारा और अमर सिंह सहित कई राजनीतिक हस्तियों और कारोबारियों ने भी शिरकत की थी।
पहले करिश्मा से हुई थी अभिषेक की सगाई, चार ही महीने में टूटी
ऐश्वर्या के पहले अभिषेक और करिश्मा कपूर के रिश्ते की बात चल रही थी। अभिषेक की बहन श्वेता की शादी करिश्मा के बुआ के लड़के निखिल नंदा के साथ हुई थी। इस शादी के बाद से ही अभिषेक और करिश्मा के बीच नजदीकियां बढ़ी थीं। अक्टूबर 2002 में अमिताभ के 60वें बर्थडे पर अभिषेक और करिश्मा की सगाई भी हो गई, लेकिन सिर्फ चार महीने बाद ये सगाई टूट गई।
कहा जाता है कि करिश्मा की मां बबीता को अभिषेक पसंद नहीं थे क्योंकि उस वक्त उनकी फिल्में फ्लॉप हो रही थीं। दूसरी तरफ करिश्मा काफी बड़ी स्टार थीं। हालांकि दोनों का रिश्ता क्यों टूटा, इसकी कभी पुष्टि नहीं हो सकी।
